segítségével szabadíthatjuk meg gyermekünket.
Felnőttek is gyakran igénylik az eljárást. Az alábbiakban mindkét módszert ismertetjük. Proetz kezelésre:
A szülők jól ismerik azt az állapotot, amikor úgy hallják, mintha a gyermekük orrában lenne váladék, de sem kifújni nem tudja a gyermek, sem orrszívóval nem lehet semmit sem kiszívni.
Ennek során fiziológiás sóoldattal átmossuk a betegek orrát. Egyik oldalon fecskendőből engedjük a vizet, a másik oldalon kiszívjuk. Gyermekeknél igen jó hatása van az állandó orrfolyásra, megelőzhető vele az antibiotikus kezelés, középfülgyulladás stb. Felnőtteknél is esetenként alkalmazható.
Ez nem egyszerű, de nem szabad feladni a kezdeti nehézségek ellenére: először is mindig javaslom, hogy egy nagy videó megosztón nézzék meg a szülők gyermekükkel, hogyan mossa át az orrát egy aranyos szőke kislány az édesanyjával. Utána viccesen ki lehet próbálni a fürdőkádban. Egyik kisbetegünk ahhoz ragaszkodott, hogy szülei róla is készítsenek egy videót. Most már az ő videójával is kedvet tudunk csinálni az orrmosáshoz.
A kezdeti nehézségek után a gyerekek hamar rájönnek, hogy mennyivel jobban kapnak levegőt, milyen sokáig nem kell orrmosás után orrot fújni/szívni, mennyivel kevesebbet köhögnek, és egyszerűen mennyivel tisztább az orruk. Ezért nem is kell egy idő után annyit unszolni őket. Csak 1-2 orrmosó van forgalomban. Az általam javasoltnak rendkívül egyszerű a használata (egy műanyag üveget kell összenyomni, amiből felfelé spriccel a víz), mikrohullámú sütőben sterilizálható. Nem lehet túl nagy erővel nyomni, így bajt nem okozhat. Az átmosás után esetenként pattog a fül, vagy akár átmenetileg be is dugulhat, de egyebekben nem szokott gondot okozni, pl. nem vezet középfülgyulladáshoz.
Egy fontos tanács még a végére: sok-sok gyermek alapján azt figyeltem meg, hogy azok, akik elkezdik a közösséget, és bölcsőde/óvoda után napi egyszer átmossák az orrukat, sokkal kevesebbet lesznek betegek, illetve sokkal ritkábban szorulnak antibiotikumra, mint a kortársaik.
Fül-orr-gégész szakorvos, adjunktus